നവീകരണ പ്രവര്ത്തനം വൈക്കം : വൈക്കം മഹാദേവ ക്ഷേത്രത്തില് അഷ്ടമിയോടനുബന്ധിച്ചുള്ള നവീകരണ പ്രവര്ത്തനങ്ങള്ക്ക് ഇന്ന് തുടക്കം കുറിക്കും. കൊടിമരച്ചുവട്, ദ്വാരപാലകന്മാര്, അഷ്ടദിക്പാലകന്മാര്, വലിയ ബലിക്കല്ല്, നമസ്കാര മണ്ഡപം, സോപാനം, തൂണുകള് എന്നിവ വൃത്തിയാക്കി മിനുക്കുന്ന പ്രവര്ത്തികളാണ് തുടങ്ങുന്നതെന്ന് അഡ്മിനിസ്ട്രേറ്റിവ് ഓഫീസര് എം ജി. മധു അറിയിച്ചു. ഒരു ഭക്തന്റെ വഴിപാട് സമര്പ്പണമാണിത്. ദേവസ്വത്തിന്റെയും ഉപദേശക സമിതിയുടെയും നേതൃത്വത്തില് ഭക്തരുടെ സഹകരണത്തോടെ ക്ഷേത്ര മുറ്റത്ത് മണല് വിരിക്കുന്നത് നടന്നു വരുന്നു. ഭക്തരുടെ കൂട്ടായ്മയില് ഒക്ടോബര് 10 ന് ക്ഷേത്ര ശുചീകരണം നടത്തും.